**Ministru kabineta rīkojuma projekta**

**„Par piešķirtā finansējuma „Rīgas konferences un citu pasākumu organizēšanai” izmantošanu” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likums „Par valsts budžetu 2017. gadam” un Ministru kabineta 2003. gada 29. aprīļa noteikumu Nr. 237 „Ārlietu ministrijas nolikums” 6.10. apakšpunkts, kas nosaka Ārlietu ministrijas uzdevumu informēt sabiedrību par nozares politiku, veicināt sociālo dialogu un iesaistīt sabiedrības pārstāvjus valsts pārvaldē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā ģeopolitiskajā situācijā, kādā atrodas Eiropa, īpaši Baltijas jūras reģions, eiroatlantiskie partneri un citi pasaules reģioni, izvirza nepieciešamību regulāri izvērtēt un apzināties riskus, izstrādāt veidus, kā mazināt šos riskus ar mērķi garantēt esošo drošības izjūtu, celt iedzīvotāju pašapziņu, mazināt nevienlīdzības izjūtas iedzīvotāju starpā.Tāpat pašreizējā starptautiskajā situācijā arvien aktuālāki ir kļuvuši jautājumi par pasaules kārtības maiņu, par varas līdzsvara maiņām. 2017. gads ir politisko vēlēšanu gads vairākās centrālās Eiropas Savienības valstīs, kuru rezultāti un sekojošie notikumi atstās pēdas tālākā Eiropas projekta virzībā. Tāpat Eiropas Savienības dienaskārtībā ir Apvienotās Karalistes lēmuma izstāties no Eiropas Savienības pēctecība. Situācija Eiropas Savienībā ir cieši savijusies ar notikumiem tās austrumos un dienvidos, nesot ietekmi uz vispārējo iedzīvotāju noskaņojumu Eiropā. Aktuāls ir jautājums par NATO kā stabilizatora lomu starptautisko izaicinājumu gaisotnē, par to, vai Baltijas jūras reģionā esošās valstis, ņemot vērā Krievijas bruņošanās pieaugumu, varēs nodrošināt savu drošību. Drošības un ekonomiskās izaugsmes kontekstā jāatzīmē diskusijas par ciešāku valstu integrāciju Baltijas un Ziemeļu reģionā. Šī laika pazīme ir straujā tehnoloģiju attīstība, ko nes ceturtā industriālā revolūcija, ietekmējot valstu pārvaldības procesus. Latvijas pienākums ir analizēt sev aktuālos drošības un ārpolitikas jautājumus, redzēt iespējas savām interesēm, apliecināt savas spējas būt par atbildīgu mūsdienu starptautisko spēlētāju, eiroatlantisko partneri, kurš spēj rīkoties, apzinoties esošos riskus un izaicinājumus. “Rīgas konference” palīdz arī nostiprināt saiknes starp mūsu reģionu un Amerikas Savienotajām Valstīm. Tādēļ Rīgā 2017. gada 29.- 30. septembrī Latvijā notiks ikgadējā “Rīgas konference”, lai nodrošinātu viedokļu apmaiņu par iepriekšminētajiem jautājumiem, lai pasākumā pulcinātu plašu pasaules politiķu, akadēmiķu, domnīcu, ekspertu, mediju pārstāvju, diplomātu un citu interesentu loku, lai konstruktīvi diskutētu par iepriekš minētajām tēmām. Fakts, ka “Rīgas konferences” diskusijas tiek translētas tiešraidē internetā, sniedz iespēju sekot tai ikvienam interesentam Latvijā, kā arī ārvalstīs. “Rīgas konferenci” organizē Latvijas Transatlantiskā organizācija (turpmāk – LATO), kura gadu laikā ir sekmējusi efektīvu un mūsdienīgu konferences nodrošinājumu. Saistībā ar „Rīgas konferences” sagatavošanu Ārlietu ministrija sadarbojas gan ar LATO, gan arī ar Latvijas Ārpolitikas institūtu. Ārlietu ministrija, tāpat kā iepriekšējos gados, plāno sniegt „Rīgas konferencei” līdzfinansējumu. Ārlietu ministrija ir sniegusi savu atbalstu, konferences saturiskās puses izstrādāšanai.2017. gada “Rīgas konferences” sagatavošanas procesā Latvijas Ārpolitikas institūts piedāvā izstrādāt un publicēt Rīgas konferences pavadošo publikāciju – “Rīgas konferences raksti 2017” (*Rīga Conference Papers 2017*). Publikācijā tiktu iekļauti apmēram 20 autoru viedokļi par aktuālajiem drošības jautājumiem un saistītiem starptautiskās politikas izaicinājumiem. Dalībai projektā tiktu uzaicināti autori no Baltijas valstīm, ASV, Vācijas, Francijas, Apvienotās Karalistes, Itālijas, Ziemeļvalstīm, Austrumu partnerības un Centrālāzijas valstīm un citām valstīm. 2016. gadā “Rīgas konference” uzņēma vairāk kā 600 dalībniekus no 47 pasaules valstīm. Plaši tika pārstāvētās Eiropas Savienības institūcijas, konferencē aktīvi piedalījās NATO, domnīcu un nevalstisko organizāciju pārstāvji. Pirmā “Rīgas konference” notika 2006.gadā. LATO organizē “Rīgas konferenci” sadarbībā ar Ārlietu un Aizsardzības ministrijām. 2017. gadā Ārlietu ministrijai budžeta programmā 97.00.00 „Nozaru vadība un politikas plānošana” ir piešķirts finansējums 148 000 *euro*  apmērā „Rīgas konferences un citu pasākumu organizēšanai” īstenošanai.Lai nodrošinātu sekmīgu „Rīgas konference” un paralēlo pasākumu norisi 2017. gadā, Ārlietu ministrija tai piešķirtā finansējuma ietvaros nodrošina šādu atbalstu:* 70 000 *euro* LATO („Rīgas konferences” pamatpasākuma nodrošināšanai);
* 9 000 *euro* Latvijas Ārpolitikas institūtam (eseju “Rīgas konferences raksti 2017” (*Rīga Conference Papers 2017*)).
 |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neuzliek papildus administratīvo slogu tautsaimniecībai un nemaina sabiedrības grupu un institūciju tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (euro) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi tiks segti Ārlietu ministrijas apstiprinātā budžeta ietvaros. Lai nodrošinātu līdzfinansējumu 70 000 *euro* apmērā LATO („Rīgas konferences” pamatpasākuma nodrošināšanai) un 9 000 *euro* apmērā Latvijas Ārpolitikas Institūtam (eseju “Rīgas konferences raksti 2017” (*Rīga Conference Papers 2017*)), Ārlietu ministrija normatīvos aktos noteiktajā kārtībā iesniegs Finanšu ministrijā pieprasījumu apropriācijas pārdalei budžeta programmas 97.00.00 „Nozaru vadība un politikas plānošana” ietvaros, pārdalot finansējumu 79 000 *euro* apmērā no ekonomiskās klasifikācijas koda *2000 Preces un pakalpojumi* uz ekonomiskās klasifikācijas kodu *3000 Subsīdijas un dotācijas.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem.  |
| 3. | Cita informācija | Nav. |

Projekta IV, V un VI sadaļas – projekts šo jomu neskar.

Ārlietu ministrs Edgars Rinkēvičs

Vīza: valsts sekretāra p.i. Alda Vanaga

12.05.2017. 15:30

1075

S. Jansone

Plānošanas grupas padomniece

Tālr. 67016333, fakss 67828121

e-pasts: signe.jansone@mfa.gov.lv